
1. הרינו לאשר קבלת פנייתך שבנדון, בהתאם לחוק חופש המידע התשנ"ח-1998 (להלן - חוק חופש המידע).  
2. בסעיף 1 לפנייתך ביקשת פירוט כדלקמן:
2.1 פירוט "אודות כל הארנקים הדיגיטליים שרשות שוק ההון (או נציגים מטעמה) פתחו בהם חשבונות במרוצת השנים";
2.2 פירוט "אודות כל ה'צ'יינג'ים (פלטפורמות מסחר) אשר בהם יש לרשות שוק ההון (או נציגים מטעמה) חשבון ודרכם התבצעו פעולות של קניה/מכירה במרוצת השנים";  
2.3 KTC - ביקשת לקבל "את הסכם ההתקשרות של רשות שוק ההון עם הפלטפורמה אודות התשלומים שהתקבלו או עתידים להתקבל", "פירוט אודות סך המטבעות אשר הושקעו ע"י רשת שוק ההון בפלטפורמה הנ"ל, המוחזקים כיום או שהוחזקו בעבר". כן ביקשת לקבל "סימוכין לתקבולים שהתקבלו ובגין ההשקעה במכשיר הנ"ל";
2.4 פירוט "התנועות מן הארנקים ומן הצ'יינג'ים מיום פתיחתם";
2.5 פירוט "אודות כל אירועי הרכישה (...) של המטבעות הווירטואליים";
2.6 פירוט "אירועי מכירה של מטבעות וירטואליים הן "הנזלה" ממטבע וירטואלי לשקלים/מטבע חוץ";
3. בשאלה 2 לפנייתך ביקשת לדעת את "כמות המטבעות הדיגיטליים בהם רשות שוק ההון (...) החזיקה כל סוף שנה, החל מהשנה בה התחילה להשתמש במטבעות וירטואליים". 
4. בשאלה 3 לפנייתך שאלת האם רשות שוק ההון עוסקת או עסקה בפעולה של 'כרייה' של מטבעות דיגיטליים. 
5. במענה לשאלות 1 – 3, נבהיר כי רשות שוק ההון אינה מבצעת פעילות או מחזיקה במטבעות וירטואליים לרבות כריה. 
6. בשאלה 4 לפנייתך, שאלת האם הרשות משתמשת או השתמשה בעבר בשירותים חיצוניים של חברות אשר מספקות מידע על אזרחי ישראל המשתמשים במטבעות וירטואליים. 
7. בשאלה 5 לפנייתך, שאלת האם הרשות פועלת באופן אקטיבי לאיסוף מידע על אזרחים ישראליים אשר משתמשים במטבעות וירטואליים. 
8. במענה לשאלות 4 – 5 לפנייתך, נבהיר כי התשובה היא שלילית. 
9. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

